छपरा के मढ़ौरा में होखत भारत निर्माण जनसूचना अभियान के तीन दिना कार्यक्रम में शुक का साँझे भइल सांस्कृतिक कार्यक्रम में आकाशवाणी पटना के टीम आपन शानदार कार्यक्रम परोसलसि. एहमें फगुआ गीत का साथही पूरबी, झूमर आ मैथिलिओ गीत पेश कइल गइल. मंच से अपना सोझा चौपाल देख सुन के श्रोता गदगद हो गइलें. एह में गायक गायिकन में स्नेहा वर्मा, रंजना झा, सरोज कुमारी आ मनोरंजन झा वगैरह शामिल रहलें. भोजपुरी का आँगन में बटुक भाई के मैथिली अलगे आनन्द देत रहुवे. साथे सुगिया बहिन आ आनंद भाईओ रहलें एह चौपाल में.
